Pemerintahan Ganas

Pemerintahan Ganas (5 September 1793 – 28 Julai 1794) (haribulan kedua ialah haribulan 10 Thermidor, tahun II Takwim Revolusi Perancis),Terror, Reign of; Encyclopædia Britannica juga dikenali mudah sebagai Keganasan (; ), ialah tempoh berlakunya keganasan selepas Revolusi Perancis. Keganasan ini diapikan oleh golongan politik yang bersaing, puak Girondin dan Jacobin, dan ditanda oleh pembunuhan beramai-ramai "musuh revolusi". Bilangan orang yang maut dianggarkan berpuluhan ribu termasuk 16,594 orang menjalani hukuman mati dipenggal gilotin (sebanyak 2,639 orang dihukum di Paris sahaja dan 25,000 dihukum mati terus di seluruh Perancis.Donald Greer, The Incidence of the Terror during the French Revolution : A Statistical Interpretation, Cambridge (United States), Harvard University Press, 1935); antara orang yang dihukum begini dari kerabat diraja seperti Marie Antoinette, Raja Louis XVI, anggota-anggota puak Girondin, Louis Philippe II, Duc Orleans dan Madame Roland sehinggalah ke orang kebanyakan yang ada hubungan dengan kerabat diraja seperti perintis sains kimia Antoine Lavoisier.

Pada tahun 1794, revolusioner Perancis dibeban konspirasi musuh dalaman dan luaran. Dalam Perancis, revolusi ditentang oleh bangsawan Perancis yang telah hilang kedudukan dan hak istimewa mereka. Secara amnya Gereja Katolik Rom menentang Revolusi kerana ia menjadikan para pegawai dan padri gereja kakitangan kerajaan dan menghendaki mereka mengangkat sumpah taat setia kepada negara (melalui Perlembagaan Sivil Padri). Lagi pula, Republik Pertama Perancis terlibat dengan siri peperangan Revolusi dengan negara jiran yang berniat menghapuskan revolusi demi mencegah penularannya. 

Perang saudara yang berlanjutan serta kemasukan tentera asing ke dalam negara menimbulkan krisis politik dan meningkatkan persaingan antara Girondin dengan puak Jacobin yang lebih radikal. Puak yang kedua akhirnya digolongkan dalam kumpulan parlimen yang digelar "Gunung", dan mereka memiliki sokongan penduduk Paris. Kerajaan Perancis menubuhkan Jawatankuasa Keselamatan Awam, bagi membanteras kegiatan anti-revolusi dan memgembangkan angkatan tentera Perancis. 

Ketua-ketua "Ganas" memiliki kuasa diktator luas melalui Tribunal Revolusi dan menggunakan kuasa itu untuk mengapikan hukuman mati beramai-ramai dan penyingkiran politik. Penindasan bertambah pesat dalam bulan Jun dan Julai 1794, satu tempoh yang digelar "la Grande Terreur" ("Keganasan Besar"), dan berakhir dengan coup d'etat pada 9 Thermidor Tahun II (27 Julai 1794). Ini membawa kepada "tindak balas Thermidor" yang menyaksikan beberapa tokoh utama Pemerintahan Ganas menjalani hukuman mati, termasuklah Louis de Saint-Just dan Maximilien de Robespierre.

 Asal-usul dan musabab 
Keganasan meningkat secara mendadak selepas tamatnya perang luar negara (1791–1793) dan dengan itu menggambarkan bahawa Pemerintahan Ganas mungkin mempunyai penyebab tambahan.Greer, Donald.  Incidence of the Terror During the French Revolution: A Statistical Interpretation. 1935. Peter Smith Pub Inc. ISBN 978-0-8446-1211-9 Penyebab itu mungkin termasuk isu-isu dalaman ideologi revolusi,Edelstein, Dan. The Terror of Natural Right. 2009. New York: University of Chicago Press.  ISBN 978-0-226-18438-8. dan/atau keperluan untuk satu alat penindasan politik sewaktu berlakunya pergolakan awam dan luar negara; para sejarawan berlainan pendapat tentang hal ini.

Ramai ahli sejarah membahaskan sebab-sebab mengapa Revolusi Perancis berubah secara radikalnya semasa berlakunya Pemerintahan Ganas pada tahun-tahun 1793–1794. Orang awam berasa kecewa yang kesaksamaan sosial dan langkah-langkah menangani kemiskinan yang dijanjikan pada awalnya oleh Revolusi tidak tercapai. Manifesto orang Marah karangan Jacques Roux pada 25 Jun 1793 memerikan betapa empat tahun selepas Revolusi, matlamat-matlamat ini masih tidak dirasai rakyat kebanyakan. Asas Keganasan berpusat pada penubuhan Jawatankuasa Keselamatan Awam dan ahli militannya yang datang daripada puak Jacobin. Konvensyen Kebangsaan mempercayai bahawa Jawatankuasa perlu memrintah dengan "kuasa hampir bersifat diktator" dan Jawatankuasa diberi kuasa politik baru dan meluas bagi melunaskan kehendak orang ramai.   

Mereka yang berkuasa mempercayai penubuhan Jawatankuasa Keselamatan Awam merupakan tindak balas yang tidak diingini tetapi ia satu tindakan bersifat sementara dan perlu diambil memandandangkan tekanan yang muncul akibat peperangan dengan kuasa asing dan perang saudara.Mathiez, Albert. “A Realistic Necessity,” in The French Revolution: Conflicting Interpretations. Selected and Edited by Frank Kafker, James M. Lauz, and Darline Gay Levy.  Malabar, Florida: Krieger Publishing Company, 2002. Pg 189. Beberapa sejarawan lain juga mencadangkan suasana yang bersaing — pemberontakan dan pendidikan semula di dalam negeri Perancis — sebagai pencetus Keganasan. Pemberontakan anti-Revolusi di Lyon, Brittany, Vendee, Nantes dan Marseille mengancam Revolusi dengan kemasukan idea-idea setiaraja (penyokong sistem beraja).Palmer, R. R. Twelve Who Ruled: The Year of the Terror in the French Revolution. Princeton: Princeton University Press, 1989. 

Ada juga sejarawan yang berpendapat tidak mungkin suasana politik sahaja yang mendorong Keganasan kerana "risiko kepada Revolusi berada pada tahap yang paling tinggi" pada pertengahan tahun 1793, namun "tindakan Tribunal Revolusi relatif minimal".Furet, Francois. “A Deep-rooted Ideology as Well as Circumstance,” in The French Revolution: Conflicting Interpretations. Selected and Edited by Frank Kafker, James M. Lauz, and Darline Gay Levy.  Malabar, Florida: Krieger Publishing Company, 2002. Pg 222. Keganasan meluas serta peningkatan pelaksanaan hukuman bunuh muncul selepas ancaman luaran dan dalaman banyak berkurangan. Justeru ideologi memainkan peranan penting dalam peningkatan Pemerintahan Ganas kerana "pembaharuan semula manusia" menjadi tema utama Jawatankuasa Keselamatan Awam ketika mereka mencuba menyematkan impian kuasa memilih dan kerajaan progresif di kalangan rakyat.Furet, Francois. “A Deep-rooted Ideology as Well as Circumstance,” Pg 224. Semakin luas ideologi ini menular, semakin meningkat penggunaan keganasan dalam pembanterasan aktiviti anti-Revolusi kerana "mereka yang berpandangan sederhana akan menerima, menyokong, malah menyanjung tindakan orang yang lebih ganas" kerana khuatir mereka akan dikira sebagai penyokong anti-Revolusi jika tidak berbuat demikian.Palmer, R. R. Twelve Who Ruled: The Year of the Terror in the French Revolution. Pg 172.

 Galeri 

 Rujukan 

 Bacaan lanjut 

 Sumber primer 

 Sumber sekunder 





 Reviewed by Adam Thorpe in The Guardian, 23 December 2006.











 Pautan luar 
 The Terror daripada In Our Time (BBC Radio 4)
 Reign of Terror daripada Khanacademy

Category:1793 in France
Category:1794 in France
Category:Anti-Catholicism in France
Category:1793 events of the French Revolution
Category:1794 events of the French Revolution
Category:Religious persecution
Category:Political and cultural purges
Category:Terrorism
Category:People killed in the French Revolution
Category:Revolution terminology